stanford-oval/wikipedia huggingface dataset:
מיה קירשנר
קריירה

בשנת 1993 שיחקה תפקיד של סאדיסטית דומיננטית בסרטו של דניס ארקאן "אהבה ושרידי אנוש". על תפקידה זה הייתה מועמדת לפרס ג'יני (המקביל הקנדי לפרס האוסקר) כשחקנית המשנה הטובה ביותר. בשנה שלאחר מכן שיחקה בסרטו של הבמאי אטום אגויאן, "אקזוטיקה", ועל הופעתה זו זכתה בפרס המבקרים בפסטיבל קאן. כן שיחקה קירשנר בסרטים הוליוודיים המיועדים לקהל הרחב כגון "רצח מדרגה ראשונה", "נבל העשב", "עיר המלאכים" (מסדרת סרטי "העורב"), "אנה קארנינה", "עיר בטירוף", ו-"החיים על פי ספנסר".
בשנת 2001 כיכבה בסרט הקומדיה הפארודית "קטע מהסרטים" לצד כריס אוונס. בנוסף, שיחקה בסדרת האימה "Wolf Lake" ששודרה תחילה ב-CBS ולאחר מכן ב-UPN.
קירשנר שיחקה בשנים 2001–2005 בסדרת המתח "24" בתור מנדי הטרוריסטית הביסקסואלית. מנדי הופיעה בשלושת הפרקים הראשונים של העונה הראשונה של הסדרה, ובהם הוכיחה כישורים יוצאי דופן בתחום הטרור. היא שבה והופיעה בפרק האחרון של סוף העונה השנייה, וניסתה להתנקש בחיי הנשיא דייוויד פאלמר באמצעות נשק ביולוגי, כאשר לחצה את ידו. כן שבה והופיעה בעונה הרביעית, כחלק מחבורתו של הארכיטרוריסט מרואן. מנדי נתפסה על ידי גיבור הסדרה, ג'ק באואר, אך קיבלה חסינות מתביעה בגין מעשי הטרור שביצעה בארבע העונות הקודמות, בתמורה למסירת מידע על מקומו של מרואן. היא היחידה מבין "הרעים" בסדרה שנותרה בחיים.
קירשנר כיכבה בין השנים 2004–2009 בסדרת הדרמה "ישנן בנות" בתפקיד רגיש יותר מעולמן של נשים לסביות, ושיחקה סופרת מתוסבכת ומבולבלת מבחינה מינית בשם ג'ני שכטר.
בשנת 2006 בסרטו של בריאן דה פלמה, "הדליה השחורה", המתאר תעלומת רצח ידועה בשם זה שאירעה ב-1947, בו כיכבה לצד סקרלט ג'והנסון וג'וש הארטנט. קירשנר נועדה לשחק בסרט את התפקיד הנשי הראשי, אך משנקלעה ההפקה לקשיי מימון, לוהקה לתפקיד הילרי סוונק, וקירשנר הועברה לתפקיד משני. עם זאת, על אף שדמותה בסרט, השחקנית אליזבת שורט נרצחת כבר במהלך הדקות הראשונות, ויתר הסרט עוסק בתפיסת רוצחיה, החליט דה פאלמה לעבות את הדמות, ולהוסיף לה דקות משחק, באמצעות הקרנת מבחני בד וסרטים בהם שיחקה הדמות אליזבת שורט בטרם נרצחה, ותפקידה של השחקנית הנרצחת הפך לתפקיד חשוב ומהותי בסרט. גם בסרט זה מופיעה קירשנר בסצנות מין המפגינות מיניות אמביוולנטית.
בשנת 2008 כיכבה בסרט הקומי "המרוץ להריון" לצד הת'ר גראהם.
בשנים 2013–2014 שיחקה בתפקיד מרכזי בתור קניה רוזווטר בסדרת המדע הבדיוני "התנגדות", אולם לעונה השנייה שלה שבה קירשנר בתפקיד אורח.
בשנת 2015 שיחקה בתפקיד החוזר של שרה רייבורן בסדרה "קשר דם" מבית נטפליקס.
בשנת 2016 שיחקה בסרט הדרמה "הסוד של מילטון" לצידם של מישל רודריגז ודונלד סאת'רלנד. בנוסף, שיחקה בסדרת הפשע-אמיתי הקנדית "בלש מהחיים".
בשנים 2017–2019 שיחקה בסדרה "מסע בין כוכבים: דיסקברי" בתור אמנדה גרייסון, רעייתו של סארק, אמו של ספוק ואמה המאמצת של מייקל ברנהאם.
בשנת 2020 שיחקה קירשנר בסרט הטלוויזיה לחגי דצמבר מבית הולמרק "Love, Lights, Hanukkah!‎" לצידו של בן סבאג', בו היא מגלמת מסעדנית בשם כריסטינה שמגלה על מוצאה האתני היהודי דרך בדיקת DNA, ולאחר מכן מוצאת גם אהבה בחיק זהותה החדשה.
חיים אישיים

בין השנים 2014–2015 הייתה קירשנר במערכת יחסים עם השחקן והמחזאי סם שפרד.
המגזין "Maxim" דירג אותה ברשימת 100 הלוהטות ביותר לשנת 2002.
ב-2008 פרסמה קירשנר ספר בשם "I Live Here", בו הביאה את סיפוריהן של פליטות – נשים וילדות ממקומות כצ'צ'ניה, סיודאד חוארס ומלאווי. הספר כולל איורים של אמני קומיקס ידועים. הספר יצא בהוצאת רנדום האוס, וקירשנר תתרום את רווחיו לארגון אמנסטי אינטרנשיונל שגם סייע בהוצאת הספר לאור. נושא הפליטים מעסיק את קירשנר, והיא ביקרה מספר פעמים במחנות פליטים בעולם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | אהבה ושרידי אנוש | בניטה |  |
| 1993 | Cadillac Girls | פייג' |  |
| 1994 | אקזוטיקה | כריסטינה |  |
| 1995 | רצח מדרגה ראשונה | רוזיטה יאנג |  |
| 1995 | נבל העשב | מאד ריורדן |  |
| 1996 | העורב: עיר המלאכים | שרה מור |  |
| 1997 | אנה קארנינה | קיטי |  |
| 1997 | עיר בטירוף | לורי קלהאן |  |
| 1999 | Speed of Life | שרה |  |
| 1999 | Out of the Cold | דבורה ברקוביץ' |  |
| 2000 | Innocents | דומיניק |  |
| 2000 | Cowboys and Angels | קנדיס |  |
| 2001 | Century Hotel | דומיניק |  |
| 2001 | החיים על פי ספנסר | מלורה |  |
| 2001 | קטע מהסרטים | קתרין ויילר |  |
| 2002 | New Best Friend | אליסיה קמפבל |  |
| 2002 | Now & Forever | אנג'לה וילסון |  |
| 2003 | פארטי מונסטר | נטשה גטיאן |  |
| 2005 | The Iris Effect | רבקה |  |
| 2006 | הדליה השחורה | אליזבת שורט |  |
| 2008 | המרוץ להריון | קלאם |  |
| 2010 | ‎30 Days of Night: Dark Days | לילית |  |
| 2012 | ‎388 Arletta Avenue | איימי ווקר |  |
| 2012 | The Barrens | סינת'יה ויניארד |  |
| 2013 | I Think I Do | ג'וליה |  |
| 2016 | הסוד של מילטון | ג'יין אדמס |  |
| 2017 | A Swinger's Weekend | פיונה |  |
| 2021 | משבר | סוזן ריימן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1989 | מלחמת העולמות | ג'ו | פרק: "Loving the Alien" |
| 1990 | Danger Bay | קתרינה ווקר | פרק: "Live Wires" |
| 1990–1991 | Dracula: The Series | סופי מטרניך | תפקיד ראשי; 21 פרקים |
| 1991 | E.N.G.‎ | ריסה טימרמן | פרק: "Suffer the Little Children" |
| 1991 | אני וסוד כוחי | אלנה פורטר | פרק: "My Other Secret Identity" |
| 1991, 1992 | Tropical Heat | קטי פייג' / סנדי | 2 פרקים |
| 1992 | הדרך לאבונלי | אמילי אוורט-סמית' | פרק: "High Society" |
| 1992 | מי מפחד מהחושך? | פאם / דורה פיס | פרק: "The Tale of the Hungry Hounds" |
| 1995 | Johnny's Girl | איימי רוס | סרט טלוויזיה של ABC |
| 2001–2002 | Wolf Lake | רובי ויילדר | תפקיד ראשי; 9 פרקים |
| 2001–2005 | 24 | מנדי | תפקיד חוזר (עונות 1, 2, 4); 7 פרקים |
| 2004–2009 | ישנן בנות | ג'ניפר "ג׳ני" שכטר | תפקיד ראשי (6 עונות); 70 פרקים |
| 2007 | They Come Back | פיית' הארדי | סרט טלוויזיה של Lifetime |
| 2009 | הגומל | אפריל מיי | פרק: "Does Everybody Have a Drink?" |
| 2009 | CSI: ניו יורק | דבורה קרטר | פרק: "Dead Reckoning" |
| 2010–2011 | יומני הערפד | איזבל פלמינג | 6 פרקים |
| 2012 | Kiss at Pine Lake | זואי מקדוואל | סרט טלוויזיה של הולמרק |
| 2013 | The Surrogacy Trap | קריסטי בנט | סרט טלוויזיה |
| 2013 | גרייסלנד | אשיקה פרל | פרק: "Pizza Box" |
| 2013 | נערה אבודה (אנ') | קליאו | 3 פרקים |
| 2013–2014 | התנגדות | קניה רוזוואת'ר | תפקיד ראשי (עונה 1) תפקיד אורח (עונה 2); 15 פרקים |
| 2015 | קשר דם | שרה רייבורן | 3 פרקים |
| 2015 | Reluctant Witness | ארין | סרט טלוויזיה |
| 2016 | בלש מהחיים | הבלשית מנינה | פרק: "No One Is Safe" |
| 2017–2019 | מסע בין כוכבים: דיסקברי | אמנדה גרייסון | 8 פרקים |
| 2019 | The College Admissions Scanda | בת'אני סלייד | סרט טלוויזיה של Lifetime |
| 2020 | Love, Lights, Hanukkah!‎ | כריסטינה | סרט טלוויזיה של הולמרק |
הערות שוליים

↑   "Love, Lights, Hanukkah!‎", במסד הנתונים הקולנועיים IMDb (באנגלית)
↑  "FreeJose.com". Maxim Magazine Hot 100 Women of 2002. אורכב מ-המקור ב-23 בפברואר 2007. נבדק ב-19 באפריל 2007. {{cite web}}:  (עזרה)
| --- | --- |
בקרת זהויות :  NLI: 987007451260405171  PLWABN: 9810697264405606  BnF: cb14024252w (data)  GND: 143650491  ISNI: 0000 0001 1487 5594  LCCN: no96065364  NKC: xx0109199  NTA: 165533358  SNAC: w6jq1rh7  SUDOC: 077613538  VIAF: 9443688   WorldCat (עם VIAF): 9443688 
קירשנר, 2009
מטומי מדיה גרופ

| --- | --- |

מטה החברה בתל אביב
 נתונים כלליים
 בורסה:  הבורסה לניירות ערך בתל אביב (16 בפברואר 2016–MTMY, מטומי)  הבורסה לניירות ערך בלונדון 
 תקופת הפעילות:  2007–הווה (כ־17 שנים) 
 מיקום המטה:  תל אביב-יפו 
 ענפי תעשייה:  פרסום 
  
 www.matomy.com
 
מטומי מדיה גרופ בע"מ, הייתה חברה ישראלית שפיתחה וסיפקה פתרונות שונים בתחום הפרסום באינטרנט, באמצעות חברות בת, אשר נמכרו כולם או נסגרו עד סוף 2019 והיא הפכה שלד בורסאי. מטומי הייתה חברה ציבורית שמניותיה נסחרו בבורסה לניירות ערך בתל אביב.
השלד הבורסאי שלה מוזג לתוך יבואנית הרכב אוטומקס בסוף 2020.
היסטוריה > הקמת החברה

החברה הוקמה באוגוסט 2006 כ"אדסמרקט" (AdsMarket), פלטפורמה לניהול עסקות בין מפרסמים לבין קנייני מדיה וחברות אינטרנט, כתוצאה משיתוף פעולה בין שתי חברות שלבסוף התמזגו: "אקסטנד מדיה", שהוקמה על ידי עופר דרוקר ו"קיוב אפקט", שהוקמה על ידי כפיר מויאל ואסף בן-אשר (השניים עזבו את החברה לאחר כשלוש שנים). "קיוב אפקט" פיתחה את מנוע האופטימיזציה ששימש את החברה. הפלטפורמה של החברה הייתה זירת מסחר הנמצאת בתווך בין המפרסם לבין בעל אתר האינטרנט. שכללה מנוע אופטימיזציה, שמצא עבור המפרסם את המקום המתאים ביותר באתר למקם בו את הפרסומת שלו. התשלום מהלקוחות נעשה לפי מודל מבוסס ביצועים, לדוגמה לקוח שביקש הצעת מחיר לאחר שהקליק על פרסומת.
בשנת 2007 רכשו הפרסומאי אילן שילוח וחברת מקאן תל אביב שליש ממניות אדסמרקט, בשלב זה הבעלות על החברה התחלקה בין עופר דרוקר ועדי אורזל שהחזיקו 24%; אינפיניטי, קבוצת החזקות בבעלות היזם ניר טרלובסקי, שהחזיקה 20.5%; כפיר מויאל ואסף בן-אשר, שהחזיקו 22.5%; וקבוצת מקאן שהחזיקה 33%, מתוכם 23% על ידי אילן שילוח, שגם מונה ליושב ראש החברה, ו-10% על ידי הקבוצה עצמה. לאחר שנת פעילות אחת עמדו הכנסות החברה על כ-50 מיליון דולר והיא קיבלה הצעת השקעה מבנק גולדמן זקס לפי שווי של 100 מיליון דולר. באוגוסט 2009 רכש אילן שילוח מקבוצת מקאן עוד 7% מאדסמרקט, תמורת 3.5 מיליון דולר.
היסטוריה > צמיחה מהירה

החברה פעלה תחילה בעיקר בשוק האירופי, אחר כך נכנסה לשוק הדרום אמריקאי ולארצות הברית, עם זאת רוב עובדי החברה היו בישראל. בין השנים 2007–2009 פעלה גם חברת בת  "אדס מרקט ישראל",  כמשרד פרסום ורכש מדיה באינטרנט בישראל. פעילות שמוזגה לתוך פעילות החברה הבינלאומית. בספטמבר 2008 הודיעה על כניסה לפעילות בסין יחד עם שותף מקומי.
ביולי 2010 קרן ויולה פרייבט אקוויטי רכשה 21% ממניות החברה תמורת השקעה בהיקף של 17 מיליון דולר, לפי שווי של 75 מיליון דולר. מתוך סכום ההשקעה הכולל, 12 מיליון דולר שמשו לרכישת מניות החברה ו-5 מיליון דולר הושקעו בחברה. מתוך סכום זה אילן שילוח קיבל 4.5 מיליון דולר תמורת חלק מהמניות שהחזיק.
ביוני 2011 אוגדה פעילות הקבוצה, שפעלה באמצעות מספר חברות בת, תחת חברת החזקות אחת בשם "מטומי מדיה גרופ". ביולי 2011 הרחיבה החברה את פעילותה בארצות הברית באמצעות רכישת השליטה בסוכנות הפרסום הדיגיטלית adperio, הממוקמת בדנבר קולורדו, תמורת 30 מיליון דולר.
במהלך 2013 רכשה החברה שלוש חברות: את סוכנות הדיגיטל האמריקאית מדיהוויז (MediaWhiz) תמורת כ-10 מיליון דולר, את חברת הפרסום האמריקאית MobAff, שהתמחתה בפרסום בפלטפורמות המובייל, תמורת כ-30 מיליון דולר, ואת סוכנות הפרסום הישראלית אדקוונט (Adquant, לשעבר אדטומי), שהתמחתה בפרסום בפייסבוק. בנוסף רכשה 20% מחברת הפרסום "Team Internet" שבסיסיה במינכן, בגרמניה. את השנה סיימה החברה עם הכנסות של 217 מיליון דולר, היא העסיקה באותה עת כ–390 עובדים בתשעה משרדים ברחבי העולם, מתוכם כ–250 בישראל.
היסטוריה > הנפקה בבורסה

ביולי 2014 ביצעה החברה הנפקה ראשונה לציבור של מניות בבורסה של לונדון וגייסה 70 מיליון דולר לפי שווי שוק של 347 מיליון דולר. לאחר ההנפקה, קיבלה מטומי השקעה של 82 מיליון דולר מחברת החזקות הפרסום העולמית קבוצת פובליסיס, שרכשה 24.9% מהמניות. חודש אחר כך רכשה את החברה אירופית MobFox שהפעילה פלטפורמת פרסום במובייל, תמורת 17.6 מיליון דולר במזומן ומניות.
את שנת 2014 סיימה החברה עם הכנסות של 259 מיליון דולר ורווח של 24 מיליון דולר. אך עשרה חודשים אחרי ההנפקה השווי של מטומי קרס ב-40%, לאחר שהנמיכה את תחזית ההכנסות ל-2015.
בפברואר 2016 ביצעה החברה רישום כפול בבורסה לניירות ערך בתל אביב, זאת עקב מחזורי מסחר דלילים בלונדון.
בנובמבר 2015 רכשה מטומי את חברת Optimatic (אופטימטיק), חברת פרסום וידאו מניו יורק, תמורת כ-25 מיליון דולר.
בספטמבר 2016 קרן הגידור ברוש קפיטל רכשה 7% ממניות מטומי והודיעה שהיא מעוניינת להיות משקיעה אקטיביסטית אשר תכתיב את האסטרטגיה העתידית של החברה. חמישה שבועות אחר כך הודיעה החברה כי התקשרה עם בנק ההשקעות RBC כיועץ פיננסי על מנת לבחון חלופות אסטרטגיות.
מנכ"ל החברה מיום הקמתה ועד אפריל 2017 היה עופר דרוקר, אז פרש מתפקידו לבקשת קרן הגידור האקטיביסטית ברוש קפיטל, שסברה שהחברה מנוהלת בצורה לא נכונה. את עופר החליף שגיא נירי. עוד ביקשה ברוש קפיטל לצרף לדירקטוריון את עובד מטומי ניר טרלובסקי ועובד של ברוש קפיטל אמיר אפרתי.
היסטוריה > משבר המימון 2018–2019

הסכם ההשקעה בחברת Team Internet ב-2014 אפשר לבעלי המניות הקיימים שלה למכור את יתרת המניות שלהם בפרקי זמן מוגדרים, עם הערכת שווי המבוססת על ביצועי Team Internet. בנוסף הוסכם כי במקרה שלמטומי אין מספיק כספים, המייסדים יוכלו לרכוש בחזרה את מניותיהם בהנחה של 40% ממחיר הרכישה. עד ינואר 2017 רכשה מטומי 80% מהמניות של Team Internet.
Team Internet צמחה באופן משמעותי משווי של 1.25 מיליון דולר ב-2012 ל-185 מיליון דולר ב-2017. בדצמבר 2018 ניהל המנכ"ל שגיא נירי משא ומתן עם המייסדים כדי לתקן את רכישת 20% הנותרים מ-Team Internet להיות מוקדם מהנדרש, ולקבוע בפרמיה של רווחי 2017, במקום על בסיס רווחים מאוחרים יותר. ההסכם כלל גם חלוקת הון מ-Team Internet לבעלי המניות, לרבות מטומי, כדי שמטומי תוכל לממן את הרכישות.
בינואר 2018 פרשה נירי מתפקידו, כדי "לממש הצעה שאי אפשר לסרב לה בחברה בלונדון". כהונתו בת עשרה חודשים של נירי מכירה וסגירה של נכסים שאינם בפעילות הליבה וכן פיטורי 150 עובדים. את נירי החליף ליעם גלין, לשעבר מנכ"ל פלאש נטוורקס.
היסטוריה > משבר המימון 2018–2019 > ירידה בהכנסות

בעקבות הטלת דרישות איכות מחמירות יותר ממפרסמי וידאו, ההכנסות של חברת הבת אופטימטיק ירדו באופן משמעותי והיא נסגרה באפריל 2018.
בפברואר 2018 גייסה מטומי 30 מיליון דולר באיגרות חוב להמרה על מנת לממן את רכישת שאר האופציות למניות שבידי Team Internet. איגרות החוב היו בעלות משך של שלוש שנים, נושאות ריבית של 5.5% ומחיר המרה של 4.26 שקל. תוך מספר חודשים התשואות על איגרות החוב של החברה נכנסו לטריטוריית אג"ח זבל, ונסחרו בהנחה משמעותית לערכן הנקוב.
באוגוסט 2018 מכרה החברה את חברת הבת Whitedelivery. עם זאת, הקונה נקלע לאחר מכן לקשיים כלכליים, כלומר היא הפסידה את ההכנסה מיחידה זו מבלי להרוויח כלכלית.
בנובמבר 2018 מכרה מטומי את חברת הבת Mobfox לטדי שגיא תמורת 7.5 מיליון דולר. זה הותיר את Team Internet כחברת הבת היחידה שלה. המנכ"ל ליאם גלין אמר כי המכירה נועדה בחלקה לממן את רכישת יתרת המניות של Team Internet, וכי הוא מנסה לשנות את תנאי הרכישה, שאמורה הייתה להגיע בסוף אותו חודש. בהמשך החודש קבעה החברה פגישה עם מחזיקי האג"ח של החברה במטרה לחפש תנאים חדשים לאג"ח. בשלב זה נסחרו האג"ח בהנחה של למעלה מ-50% מהערך הנקוב, ומחיר המניה ירד ב-95% בשנתיים.
היסטוריה > מכירת פעילות החברה

חלק מבעלי האג"ח הציעו פירעון מיידי של האג"ח, אך הדבר נדחה על ידי רוב מחזיקי האג"ח במקום זאת, התקבלה הצעה כי מחזיקי האג"ח ימנו נאמן לניהול משא ומתן על תנאי האג"ח מול מטומי. תנאי האג"ח החדשים סוכמו באופן זמני בינואר 2019. תנאים אלו העלו את הריבית ל-7%, עיכבו את פריסת התשלומים ואפשרו תשלום מראש ללא קנס. בתמורה, הסכימו בעלי המניות העיקריים להשקיע 10 מיליון דולר בדרך של הנפקת זכויות, תוך הבטחה להשקיע 2 מיליון דולר נוספים באג"ח אם הנפקת הזכויות לשאר בעלי המניות תגייס פחות מ-2 מיליון דולר. גם הבעלים של Team Internet, Rainmaker, הסכימו להפחית את התשלום הצפוי מ-18.5 מיליון דולר ל-13.5 מיליון דולר.
במרץ 2019, המנכ"ל ליעם גלין עזב את תפקידו והוחלף על ידי סמי תותח, שותף בקבוצת ויולה, בעלת המניות בחברה
באפריל 2019, לאחר שלא הושגה התקדמות במשא ומתן עם מחזיקי האג"ח, מימשו בעלי מניות המיעוט של Team Internet את האופציה שלהם לרכוש בחזרה את כל מניותיהם ממטומי בהנחה של 40% מהמחיר ששולם. כלומר כ-36 מיליון דולר, שישמשו תחילה לפירעון האג"ח. מחזיקי האג"ח אישרו את ההצעה והעסקה הייתה מותירה את מטומי עם יתרת מזומנים של כ-19 מיליון דולר אך ללא פעילות עסקית.
ביוני 2019, החברה דיווחה כי בעלי מניות המיעוט של Team Internet רצו להעריך מחדש את הצעתם. באוגוסט 2019 ההצעה לרכישת Team Internet בוטלה, אך באותו חודש דיווחה מטומי שהיא קיבלה מספר הצעות לא מחייבות ל-Team Internet שכנראה יאפשרו לה לעמוד בכל ההתחייבויות הכספיות שלה.
Team Internet נמכרה בדצמבר 2019 לחברת CentralNic, חברה ציבורית הנסחרת בלונדון, תמורת 48 מיליון דולר. העסקה אפשרה את השבת מלוא החוב האג"ח בסך 114 מיליון שקל.
מנחם פרסלר

| --- | --- |

צילום מ-2009
 לידה:  16 בדצמבר 1923 מגדבורג, המדינה החופשית פרוסיה, גרמניה (רפובליקת ויימאר) 
 פטירה:  6 במאי 2023 (בגיל 99) לונדון, אנגליה, הממלכה המאוחדת 
 מוקד פעילות:  בלומינגטון 
 תקופת הפעילות:  1945–2023 (כ־78 שנים)
 מקום לימודים:  בית הספר למוזיקה ע"ש בוכמן-מהטה 
 שפה מועדפת:  גרמנית, אנגלית, עברית 
 כלי נגינה:  פסנתר 
 חברת תקליטים:  MGM רקורדס, פיליפס רקורדס, Philips Classics Records 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה (2005)  אזרחות כבוד של מגדבורג (2009)  דוקטור לשם כבוד מאוניברסיטת בן-גוריון (דצמבר 2017)  מפקד מסדר האמנויות והספרות (2005)  פרס גרמופון למפעל חיים (1998)  מפקד במסדר ההצטיינות הלאומי 
 menahempressler.org
 פרופיל ב-IMDb
 
מנחם פרסלר (מימין למיקרופון). צולם באולפן קול ירושלים לאחר הקלטת הקונצ'רטו לפסנתר של שומן, (יולי 1947)
מנחם פרסלר (16 בדצמבר 1923 – 6 במאי 2023) היה פסנתרן יהודי גרמני-ישראלי-אמריקאי.
קורות חיים

פרסלר נולד ב-1923 במגדבורג שבגרמניה. לאחר ליל הבדולח עזב עם משפחתו הקרובה את גרמניה, תחילה לאיטליה ולאחר מכן עלה לארץ ישראל. סבו וסבתו, דודיו, דודותיו ובני דודיו נספו כולם במחנות במהלך השואה.
הקריירה שלו נסקה לאחר שזכה בפרס הראשון בתחרות הפסנתר הבינלאומית של דביסי בסן פרנסיסקו בשנת 1946. הופעת הבכורה שלו באולם קרנגי הול באה לאחר מכן, עם תזמורת פילדלפיה בניצוחו של יוג'ין אורמנדי. בשנת 1949 הופיע פרסלר בהתנדבות בקונצרט ברמת גן.
מנחם פרסלר היה חבר מייסד של שלישיית בוזאר, שרבים רואים בה את שלישיית הפסנתר הראשונה במעלה בעולם במשך למעלה מ-50 שנה. פרסלר התגורר בבלומינגטון, אינדיאנה עם אשתו שרה. הוא לימד בבית ספר ג'ייקובס למוזיקה של אוניברסיטת אינדיאנה וכיהן בתפקיד ראש הקתדרה למוזיקה. הדיוק המוזיקלי והבקיאות המעמיקה שלו בספרות המוזיקה לפסנתר ובמוזיקה קאמרית הקנו לו מוניטין בינלאומיים כמורה מצטיין.
במשך שלושה עשורים קיים פרסלר קשר צמוד עם פסטיבל מוצרט של ורמונט, שייסד ב-1974 חברו וסוכנו מלווין קפלן. פרסלר הרבה להופיע בפסטיבל הן כסולן, הן במסגרות קאמריות; כמו כן ניהל סדנאות פופולריות לאין שיעור. הודות לכך, פרסלר היה ידוע ואהוב במיוחד במדינת ורמונט.
פרסלר הופיע כפרשן בסרטים הדוקומנטריים של תחרות הפסנתר על שם ואן קלייברן. הוא ערך את כתב היד של הסונאטה האחרונה לפסנתר של סרגיי פרוקופייב.
נוסף ליותר מחמישים הקלטות עם שלישיית בוזאר, הוציא פרסלר למעלה משלושים הקלטות אישיות. הוא ניגן לעיתים קרובות בקונצרטים הקאמריים בקמדן, מיין.
פרסלר שימש כשופט בתחרות הבינלאומית לפסנתר ע"ש ארתור רובינשטיין.
שנים רבות הוא עבד בארצות הברית.
נפטר ב-6 במאי 2023, בגיל 99.
פרסים ואותות הוקרה

"הישג השנה" של אנגליה
פרס ראשון בתחרות דביסי
ארבע מועמדויות לפרס גראמי
פרס על מפעל חיים של האגודה הלאומית לאמנויות ולספרות, אות הכבוד הרם ביותר של צרפת, 2005
צלב הצטיינות על מפעל חיים מנשיא גרמניה, אות ההוקרה הגבוה ביותר של גרמניה, 2005
תוארי דוקטור לשם כבוד מאוניברסיטת נברסקה-לינקולן, מבית הספר לאמנויות של קרוליינה הצפונית ומאוניברסיטת באר שבע.
הערות שוליים

↑  דיוויד סלע, 70 שנים אחרי, באתר ישראל היום, 16 באוגוסט 2019
↑  הפסנתרן מנחם פרסלר הלך לעולמו בגיל 99, באתר ynet, 7 במאי 2023
| --- | --- |
בקרת זהויות :  NLI: 987007305049505171  PLWABN: 9810539201605606  BIBSYS: 5069597  BNE: XX852182  BnF: cb13941360w (data)  CiNii: DA08796821  GND: 134867645  ISNI: 0000 0001 1062 5002  LCCN: n89619301  LNB: 000325926  MusicBrainz: 5fb1ff5b-8807-4d68-9841-3cae57609f1b  NDL: 001285492  NTA: 08786651X  RERO: 02-A003711043  SNAC: w6vh67bd  SUDOC: 080852785  VIAF: 51879730   WorldCat (עם VIAF): 51879730
מערכת מודולרית מוטסת לכיבוי שרפות

מערכת מודולרית מוטסת לכיבוי שרפות מוטענת על מטוס C-130 הרקולס
מערכת מודולרית מוטסת לכיבוי שרפות (באנגלית Modular Airborne FireFighting System ובראשי תיבות MAFFS) היא יחידה עצמאית המשמשת לכבאות אווירית וניתנת להטענה על מטוס C-130 הרקולס.
המערכת מאפשרת כיבוי שרפות מן האוויר, תכונה החשובה למשל בשרפות יער, שלעיתים קרובות אין גישה אליהן מן הקרקע.
המערכת ניתנת להטענה על כל מטוס הרקולס מדגם E או H המצויד במערכת הטענה מסוג USAF 463L. בשעת הצורך ניתן אפוא להסב לכיבוי שרפות מטוסים צבאיים המשמשים ביומיום למשימות אחרות.
המערכת מורכבת מחמישה מכלי לחץ בעלי קיבולת כוללת של 10,000 ליטר מעכב בעירה נוזלי ובנוסף אוויר דחוס לפליטת הנוזל בלחץ. משקל המערכת כ-5 טון. המערכת ניתנת להטענה על מטוס ההרקולס על ידי צוות מיומן תוך זמן של בין ארבע לשש שעות.
MAFFS2 הוא דגם משופר של המערכת, המצויד במכל לחץ אחד גדול, קיבולת נוזל גדולה יותר של 13,000 ליטר, וזמן הטענה קצר יותר (עקב דחיסת האוויר שתתבצע באוויר במקום על הקרקע) של בין שעה אחת לארבע שעות.
המערכת פותחה על ידי חברת FMC Corporation בשנת 1970, בעקבות שרפות הענק במחוז סן דייגו, בקליפורניה. טיסת המבחן הראשונה הייתה בשנת 1971. המערכת מיוצרת על ידי חברת Aero Union. הדגם הראשון של MAFFS2 נבנה בשנת 2007, ונכנס לשימוש בשנת 2008.
המערכת נמצאת בשימוש משמר היערות האמריקאי, חיל האוויר הברזילאי וחיל האוויר המלכותי התאילנדי.
הערות שוליים

↑  ראיון (באנגלית) על מערכת ה-MAFFS,‏Colonel Bryan Allen, 146th airlift wing, California air national guard אתר משרד ההגנה של ארצות הברית
מיקרוסופט אדג'

| --- | --- |


 מפתח:  מיקרוסופט
 מחזור חיים:  29 ביולי 2015 – הווה (9 שנים)
 גרסה אחרונה:  127.0.2651.74 (25 ביולי 2024) 
 מערכת הפעלה:  Microsoft Windows, macOS ,Android ,iOS ,iPadOS
 נכתבה בשפות:  C++ 
 סוג רישיון:  קנייני
 קטגוריה:  דפדפן
 Microsoft Edge
 
סמלי גרסאות הבטא של Microsoft Edge כרומיום
מיקרוסופט אדג' (באנגלית: Microsoft Edge) הוא דפדפן אינטרנט המפותח על ידי חברת מיקרוסופט, ומחליף את הדפדפן אינטרנט אקספלורר בגרסאות חדשות של מערכת ההפעלה Windows ובתור דפדפן ל-Xbox One. הדפדפן זמין גם בסביבות אחרות כגון
macOS, iOS ו-Android
(זמין דרך חנות Google Play), וניתן להורידו גם כחבילת deb עבור מערכת ניהול החבילות dpkg, או כחבילת rpm עבור מנהל החבילות RPM, מה שמאפשר להתקין אותו על רוב ההפצות של לינוקס.
נכון לאוגוסט 2024, נתח השוק של הדפדפן מוערך ב-13.8%.
היסטוריה > אדג' הישן

בסוף 2014 נפוצו דיווחים לפיהם מיקרוסופט מפתחת דפדפן חדש שהיה ידוע בשם הקוד "Project Spartan".
הדפדפן נחשף לראשונה בכנס המפתחים השנתי של מיקרוסופט, Build‏ 2015. מיקרוסופט חשפה לראשונה את הדפדפן תחת שם הקוד "Project Spartan", ומקור שמו הנוכחי הוא במנוע הדפדפן החדש EdgeHTML בו מיקרוסופט עושה שימוש. החברה הציגה את התכונות החדשות העיקריות בדפדפן, כמו: כתיבת הערות ישירות על גבי דפי האינטרנט עצמם ושיתוף עם חברים / שותפים לעבודה, סנכרון מובנה עם שירות אחסון הענן של החברה OneDrive, צפייה בדפים במצב קריאה, שמירת עמודים לקריאה מאוחרת, שמירת עמודים כקובצי PDF והעוזרת הקולית האישית מיקרוסופט קורטנה.
היסטוריה > אדג' כרומיום

בדצמבר 2018 הודיעה מיקרוסופט כי היא נוטשת את מנוע העיבוד EdgeHTML שלה, ותשכתב את הדפדפן שלה על בסיס כרומיום, הגרסה החדשה תתבסס על המנועים Blink ו-V8 בגזרת ה-JavaScript. ההודעה הגיעה לאחר כישלון חרוץ שנחל דפדפן האדג' עם נתח שוק נמוך של 4.5% בלבד.
בנוסף הודיעה החברה כי הגרסה החדשה תהיה זמינה לכלל הפלטפורמות כולל Windows 7,‏ Windows 8 ומק ולא רק למשתמשי Windows 10 כפי שהיה עד עתה.
הגרסה החדשה של הדפדפן מבוסס הכרומיום יצאה ב-15 בינואר 2020.
הגרסה החדשה שולבה בעדכון האביב 2020 המכונה עדכון 2004, והחליפה סופית את דפדפן האקספלורר הוותיק.
ביצועים

בתחילת בחינת הביצועים של דפדפן EdgeHTML - לרבות בגרסת הבטא הראשונה של הדפדפן ב-Windows 10, היו ביצועים טובים יותר ב-JavaScript מאשר ב-Trident 7 באינטרנט אקספלורר 11, עם ביצועים דומים לגוגל כרום 41 ולמוזילה פיירפוקס 37. בבדיקות מהירות ביצועים אחדות עבד אדג' מהר יותר מדפדפנים אחרים, ואילו במבחני ביצועים אחרים הוא פעל לאט יותר ממוזילה פיירפוקס, גוגל כרום ודפדפן אופרה.
מדידות שנערכו מאוחר יותר בגרסה חדשה הראו שיפור משמעותי בביצועים בהשוואה לגרסה הקודמת. על פי תוצאות מיקרוסופט, בבדיקות אלו נמצא כי אדג' הראה רמת ביצועים טובה יותר הן מכרום והן מפיירפוקס בבדיקות Octane 2.0 של גוגל ו-Jetstream של אפל.
ביולי 2015 קיבל מיקרוסופט אדג' 377 נקודות מתוך 555 ב-HTML5test, בהשוואה לכרום 44 שקיבל 479 נקודות, פיירפוקס שקיבל 434 נקודות ואינטרנט אקספלורר שקיבל 312 נקודות.
באוגוסט 2015, פרסמה מיקרוסופט את Windows 10 Build 10532 בפני גורמים פנימיים. בגרסה זו זכה הדפדפן ל-445 נקודות מתוך 555 ב-HTML5test.
עם שחרור Windows 10 Build 14390 למפתחים ביולי 2016, ציון HTML5test היה 460 מתוך 555. כרום 51 זכה ב-497 נקודות, פיירפוקס ב-456 ודפדפן ספארי ב-370, כך דפדפן אדג' התמקם במקום השני אחרי כרום.
ביצועים > צריכת חשמל

ביוני 2016 פרסמה מיקרוסופט את תוצאות בדיקות הביצועים כדי להוכיח את חסכוניות צריכת החשמל של אדג' (לפני המעבר לכרומיום) בהשוואה ליתר הדפדפנים הגדולים. בתגובה, דפדפן אופרה ערך בדיקה משלו, ממנה עלה כי אופרה הוא החסכוני ביותר בצריכת חשמל. בדיקה נוספת של PC World איששה את טענות מיקרוסופט. עם זאת, בדיקות נוספות שבוצעו סתרו את הטענות של מיקרוסופט, והראו כי כרום הוא החסכוני ביותר במשאבי סוללה.